Neuvoston direktiivi 75/431/ETY, annettu 10 päivänä heinäkuuta 1975, terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta



Virallinen lehti nro L 192 , 24/07/1975 s. 0006 - 0026

Suomenk. erityispainos Alue 3 Nide 6 s. 0094

Kreikank. erityispainos: Luku 03 Nide 13 s. 0036

Ruotsink. erityispainos Alue 3 Nide 6 s. 0094

Espanjank. erityispainos: Luku 03 Nide 8 s. 0177

Portugalink. erityispainos: Luku 03 Nide 8 s. 0177



NEUVOSTON DIREKTIIVI, annettu 10 päivänä heinäkuuta 1975, terveyttä koskevista ongelmista tuoreen siipikarjanlihan kaupassa annetun direktiivin 71/118/ETY muuttamisesta (75/431/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että siipikarjanlihan markkinoiden yhteisen järjestelyn toteuttamisella ei ole toivottua vaikutusta niin kauan kuin siipikarjanlihaa koskevien jäsenvaltioiden terveyssäännösten väliset erot ovat kaupan esteenä; terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annettu neuvoston direktiivi 71/118/ETY(3), sellaisena kuin se on viimeksi muutettuna direktiivillä 74/387/ETY(4), ei ole poistanut kaikkia näitä eroja, koska se ei sisällä leikkaamoja koskevia säännöksiä; leikkaamoihin sovellettavat hygienia- ja valvontamääräykset olisi yhdenmukaistettava, olisi aiheellista, että jäsenvaltioilla olisi, ei ainoastaan teurastamojen, vaan myös leikkaamojen osalta, valtuudet itse hyväksyä laitokset ja valvoa, että hyväksynnän edellytyksiä noudatetaan, ottaen huomioon vallitseva tilanne tietyn tyyppisen siipikarjanlihan tuotantomenetelmissä ja sen mahdollistamiseksi, että eräät laitokset saisivat mahdollisuuden mukautua direktiivin vaatimuksiin, on tarpeen sallia jäsenvaltioiden myöntää lisäaikaa, jonka kuluessa nämä, erityisesti sisäelinten poistoon liittyvät menetelmät voidaan säilyttää ja nuo mukautukset toteuttaa; koska tiettyjen säännösten täytäntöönpanemiseksi vaaditaan huomattavia rakenteellisia tai hallinnollisia mukauttamistoimenpiteitä, jäsenvaltioille olisi annettava mahdollisuus säätää poikkeuksista, direktiiviin 71/118/ETY perustuvien sääntöjen täytäntöönpano on osoittanut, että joitakin tuon direktiivin säännöksiä on saadun kokemuksen perusteella muutettava, siipikarjanlihan jäähdytysmenetelmien lisätutkimusten suorittamisen mahdollistamiseksi päivää, josta lukien "Spinchiller"-jäähdytysmenetelmän käyttö kielletään, olisi lykättävä, olisi tarpeen säätää nopeasta ja tehokkaasta menettelystä, jota noudattaen voitaisiin tehdä teknisiä mukautuksia tiettyihin säännöksiin tai antaa säännöksiä täytäntöönpanosta, ja olisi otettava käyttöön yhteisön tarkastusmenettely sen varmistamiseksi, että tämän direktiivin säännöksiä sovelletaan yhdenmukaisesti kaikissa jäsenvaltioissa; olisi säädettävä, että tällainen tarkastusmenettely määritettäisiin yhteisön menettelyn mukaisesti pysyvässä eläinlääkintäkomiteassa, ON ANTANUT TÄMÄN DIREKTIIVIN: 1 artikla Muutetaan neuvoston direktiiviä 71/118/ETY seuraavien artiklojen mukaisesti. 2 artikla Korvataan 2 artikla seuraavasti: "2 artikla Tässä direktiivissä tarkoitetaan: a) "ruholla" linnun koko ruumista verenlaskun, kynimisen ja sisäelinten poiston jälkeen; munuaisten poisto, raajojen poisto kinnernivelestä ja pään poisto ovat kuitenkin valinnaisia, b) "ruhon osilla" a kohdassa määritellyn ruhon osia, c) "sivutuotteilla" muuta kuin a kohdassa määriteltyyn ruhoon kuuluvaa tuoretta lihaa, vaikka se jäisi luonnollisesti ruhon yhteyteen, sekä päätä ja jalkoja, jos nämä ovat ruhosta erillään, d) "sisäelimillä" rinta-, vatsa- ja lantio-ontelon elimiä mukaan lukien henki- ja ruokatorvi sekä soveltuvin osin kupu, e) "ante mortem -terveystarkastuksella" elävän siipikarjan tarkastusta liitteessä I olevan IV luvun mukaisesti, f) "post mortem -terveystarkastuksella" teurastamossa teurastetun siipikarjan tarkastusta välittömästi teurastuksen jälkeen liitteessä I olevan VI luvun mukaisesti, g) "virkaeläinlääkärillä" jäsenvaltion toimivaltaisen keskusviranomaisen nimeämää eläinlääkäriä, h) "avustajalla" koulutettua henkilöä, jonka jäsenvaltion toimivaltainen keskusviranomainen on virallisesti nimennyt avustamaan virkaeläinlääkäriä, i) "lähettäjämaalla" jäsenvaltiota, josta tuore siipikarjanliha lähetetään toiseen jäsenvaltioon, j) "määrämaalla" jäsenvaltiota, johon tuore siipikarjanliha lähetetään toisesta jäsenvaltiosta, k) "lähetyksellä" saman todistuksen kattamaa lihaerää, l) "laitoksella" 5 artiklan mukaisesti hyväksyttyä teurastamoa tai leikkaamoa." 3 artikla Korvataan 3 artikla seuraavasti: "3 artikla 1. Jäsenvaltioiden on huolehdittava, että ainoastaan sellaisen tuoreen siipikarjanlihan kauppa on sallittua, joka täyttää seuraavat vaatimukset, sanotun kuitenkaan rajoittamatta 11, 15, 15 a ja 16 artiklan soveltamista: A. Ruhojen ja sivutuotteiden osalta: a) sen on oltava saatu 5 artiklan 1 kohdan mukaisesti hyväksytystä ja valvotusta teurastamosta, b) sen on oltava peräisin eläimestä, jolle virkaeläinlääkäri tai avustaja on suorittanut ante mortem -tarkastuksen 4 artiklan säännösten mukaisesti ja jonka on tällaisen tarkastuksen jälkeen todettu sopivan teurastettavaksi tuoreen siipikarjanlihan kauppaa varten, c) sen on oltava käsitelty tyydyttävissä hygieniaolosuhteissa liitteessä I olevan V luvun määräyksiä noudattaen, d) virkaeläinlääkärin tai avustajan on täytynyt suorittaa sille post mortem -tarkastus 4 artiklan säännösten mukaisesti, ja sen on todettu soveltuvan ihmisravinnoksi liitteessä I olevan VII luvun määräyksiä noudattaen, e) siinä on oltava liitteessä I olevan X luvun määräysten mukainen terveysmerkintä; tarvittaessa voidaan päättää kyseisen luvun määräysten muuttamisesta tai täydentämisestä 12 a artiklassa säädettyä menettelyä noudattaen erityisesti kaupassa käytettyjen eri esitystapojen huomioon ottamiseksi, sillä edellytyksellä, että tällaiset tavat ovat hygieniasääntöjen mukaisia; erityisesti ja X luvun määräyksistä poiketen, ensimmäisen kerran 1 päivään heinäkuuta 1976 mennessä, on tätä menettelyä noudattaen määritettävä ne edellytykset, joiden mukaisesti sellaisten ruhoja, ruhon osia tai sivutuotteita sisältävien suurten pakkausten, joita ei ole merkitty X luvun 44 kohdan 3 alakohdan a alakohdan mukaisesti, markkinoille saattaminen on sallittua, f) sen on oltava varastoitu liitteessä I olevan XII luvun määräyksiä noudattaen post mortem -tarkastuksen jälkeen tyydyttävissä hygieniaolosuhteissa jäljempänä 5 b artiklassa tarkoitetuissa kylmälaitoksissa tai kylmävarastoissa, g) sen on oltava pakattu sopivalla tavalla liitteessä I olevan XIII luvun määräyksiä noudattaen; kun käytetään suojaavaa pakkausta, sen on täytettävä saman luvun vaatimukset. Tarvittaessa voidaan päättää kyseisen luvun määräysten muuttamisesta tai täydentämisestä 12 a artiklassa säädettyä menettelyä noudattaen erityisesti kaupassa käytettyjen lukuisten esitystapojen huomioon ottamiseksi, sillä edellytyksellä, että tällaiset tavat ovat hygieniasääntöjen mukaisia; tätä menettelyä noudattaen annetut säännökset suojakääreiden läpinäkyvyysasteesta ja värityksestä eivät saa kuitenkaan estää yhteisön säännöissä vaadittujen tai sallittujen merkintöjen tai kirjoitettujen tietojen näkymistä tällaisissa kääreissä, h) se on kuljetettu liitteessä I olevan XIV luvun määräyksiä noudattaen, B. Ruhon osien tai luuttoman lihan osalta: a) sen on oltava leikattu 5 artiklan 1 kohdan mukaisesti hyväksytyssä ja valvotussa leikkaamossa, b) sen on oltava leikattu ja saatu liitteessä I olevan VIII luvun vaatimusten mukaisesti, ja sen on oltava peräisin: - jäsenvaltiossa teurastetun ja tämän direktiivin vaatimusten mukaisen eläimen tuoreesta lihasta, - toisesta jäsenvaltiosta tuodusta ja tämän direktiivin vaatimusten mukaisesta tuoreesta lihasta, tai - yhteisön tuoreen siipikarjanlihan tuontia kolmansista maista koskevissa säännöksissä vahvistettujen edellytysten mukaisesti kolmansista maista tuodusta tuoreesta lihasta, c) sen on oltava varastoitu liitteessä I olevan XII luvun määräysten mukaisissa olosuhteissa, d) virkaeläinlääkärin on täytynyt tarkastaa se liitteessä I olevan IX luvun määräysten mukaisesti, e) sen on täytettävä A alakohdan c, e, g ja h alakohdan edellytykset. 2. Kun leikkaamossa käytetään muuta tuoretta lihaa kuin siipikarjanlihaa, sen on oltava asiaa koskevien yhteisön määräysten mukaista. 3. Kaupasta suljetaan pois: a) tuore siipikarjanliha, jota on käsitelty vetyperoksidilla tai muilla valkaisuaineilla tai luonnollisilla tai keinotekoisilla väriaineilla, b) tuore siipikarjanliha, jota on käsitelty antibiooteilla, säilöntäaineilla tai mureuttamisaineilla. 4. Jos määrävaltio sen sallii, 1 kohdan A ja B alakohdassa tarkoitetut vaatimukset eivät kuitenkaan ole pakollisia, kun kyseessä on muuhun käyttöön kuin ihmisravinnoksi tarkoitettu liha; tässä tapauksessa määrävaltion on toteutettava tarvittavat toimenpiteet sen estämiseksi, että lihaa käytetään muuhun kuin mihin se on tarkoitettu. 5. Edellä 1 kohdan A alakohdan vaatimuksia ei sovelleta tuoreeseen siipikarjanlihaan, joka yksittäisissä tapauksissa toimitetaan sen tuottajalta suoraan kuluttajalle tämän omaa kulutusta varten muutoin kuin kiertokaupan, postimyynnin tai torimyynnin kautta. Edellisestä alakohdasta poiketen ja 15 päivään elokuuta 1981 asti jäsenvaltiot voivat sallia, että pienimuotoista siipikarjan kasvatusta harjoittavat maanviljelijät toimittavat pieniä määriä tuoretta siipikarjanlihaa - joko suoraan kuluttajalle lähinnä tilaa pidettävillä viikottaisilla markkinoilla, - tai suoraan kuluttajalle myyville vähittäiskauppiaille sillä edellytyksellä, että tällaiset vähittäiskauppiaat harjoittavat toimintaansa samalla paikkakunnalla kuin tuottaja tai naapuripaikkakunnalla. Tämä poikkeus ei koske kiertokauppaa, postimyyntiä tai vähittäiskauppiaan osalta torimyyntiä. Jäsenvaltioiden on toteutettava tarvittavat toimenpiteet varmistaakseen tällaisten kauppojen terveystarkastukset. 6. Edellä 1 kohdan A alakohdan f alakohdassa ja B alakohdan c alakohdassa säädettyjä säilytystä koskevia vaatimuksia ei sovelleta säilytykseen tiloissa, joissa ruhoja ja leikattua tai luutonta siipikarjanlihaa tarjotaan suoraan kuluttajalle, tai näiden tilojen vieressä sijaitsevissa tiloissa. Edellä 1 kohdan A alakohdan g alakohdassa säädettyjä pakkausta koskevia vaatimuksia ei sovelleta sellaisiin ruhoihin, joita ei ole pakattu yksitellen ja jotka tuodaan edellä tarkoitettuihin tai näiden vieressä sijaitseviin tiloihin pakattaviksi suoraan kuluttajalle tarjottaviksi. 7. Edellä 1 kohdan B alakohdan säännöksiä ei sovelleta pakattuun tai pakkaamattomaan tuoreeseen siipikarjanlihaan, kun leikkaaminen tai luiden poisto tapahtuu tiloissa, joissa lihaa myydään tai käytetään suoraan kuluttajalle tarjottavaksi muutoin kuin kiertokaupan, postimyynnin tai torimyynnin keinoin tai tällaisten tilojen yhteydessä olevissa tiloissa." 4 artikla Korvataan 4 artikla seuraavasti: "4 artikla 1. Virkaeläinlääkäri voi suorittaessaan ante mortem- ja post mortem -tarkastuksia, liitteessä I olevassa IX luvussa määrättyjä leikatun lihan terveystarkastuksia sekä valvoessaan laitosten täytettäväksi liitteessä I olevassa III ja V luvussa määrättyjen hygieniavaatimusten noudattamista käyttää avustajia, jotka toimivat hänen valvonnassaan ja vastuullaan. 2. Avustajiksi voidaan hyväksyä ainoastaan henkilöitä, jotka täyttävät liitteessä II määrätyt vaatimukset. Neuvosto antaa komission ehdotuksesta yksityiskohtaisemmat säännökset avustajilta liitteessä II olevan 1 kohdan b ja d alakohdan sekä 4 kohdan mukaisesti vaadittavasta koulutuksesta. 3. Avustajat voivat toimia virkaeläinlääkärin apuna ainoastaan seuraavissa tehtävissä: - liitteessä I olevan III ja V luvuissa määrättyjen hygieniamääräysten noudattamisen valvonta, - sen tarkastaminen, että ante mortem -terveystarkastusta suoritettaessa liitteessä I olevan IV luvun 16 kohdassa mainittuja seikkoja ei ilmene, - sen tarkastaminen, että post mortem -terveystarkastusta suoritettaessa liitteessä I olevan VII luvun 32 kohdassa mainittuja seikkoja ei ilmene, - liitteessä I olevassa IX luvussa tarkoitettu leikatun lihan terveystarkastus, - jäljempänä XIV luvun 53 kohdassa tarkoitettu kuljetusvälineiden tai -astioiden sekä lastausolosuhteiden valvonta." 5 artikla Korvataan 5 artikla seuraavasti: "5 artikla 1. Kaikki hyväksytyt teurastamot ja leikkaamot on rekisteröitävä eri luetteloihin, ja kullakin teurastamolla ja leikkaamolla on oltava eläinlääkinnällinen hyväksyntänumero. Jäsenvaltioiden on toimitettava nämä luettelot hyväksymistään laitoksista muille jäsenvaltioille ja komissiolle. Komissio huolehtii näiden luetteloiden julkaisemisesta Euroopan yhteisöjen virallisessa lehdessä. Jäsenvaltio voi hyväksyä laitoksen vasta varmistettuaan jokaisessa yksittäistapauksessa tämän direktiivin säännösten noudattamisen, erityisesti: a) teurastamojen osalta: liitteessä I olevan I ja III luvun määräysten noudattamisen, b) leikkaamojen osalta: liitteessä I olevan II ja III luvun määräysten noudattamisen. Jäsenvaltion on peruutettava hyväksyntä, jos kolmannessa alakohdassa tarkoitetut edellytykset eivät enää täyty. Jos suoritetaan tarkastus 5 a artiklan mukaisesti, asianomaisen jäsenvaltion on otettava huomioon tarkastuksen tulokset. Hyväksynnän peruuttamisesta on ilmoitettava muille jäsenvaltioille ja komissiolle. 2. Virkaeläinlääkäri vastaa laitosten valvonnasta; pelkästään teknisten tehtävien suorittamisessa hän voi käyttää erityisesti tätä tarkoitusta varten koulutettujen avustajien apua. Tätä apua koskevat yksityiskohtaiset säännöt annetaan 12 a artiklassa säädettyä menettelyä noudattaen. 3. Jos jäsenvaltio toteaa, että tämän direktiivin säännöksiä ei noudateta tai ei enää noudateta toisessa jäsenvaltiossa sijaitsevassa laitoksessa, sen on ilmoitettava tästä komissiolle ja kyseisen valtion toimivaltaiselle keskusviranomaiselle. 4. Komissio aloittaa välittömästi 5 a artiklassa säädetyn menettelyn. Jäsenvaltioiden voidaan sallia, 12 artiklassa säädettyä menettelyä noudattaen, kieltää saattamasta tästä laitoksesta peräisin olevia tuotteita niiden alueelle, jos asiantuntijatarkastuksessa tähän todetaan olevan aihetta. Kyseinen lupa voidaan peruuttaa 12 artiklassa säädettyä menettelyä noudattaen uuden, 5 a artiklassa säädettyjen vaatimusten mukaisesti suoritetun asiantuntijatarkastuksen perusteella." 6 artikla Lisätään artiklat seuraavasti: "5 a artikla Jäsenvaltioiden ja komission eläinlääkintäasiantuntijoiden on tehtävä säännöllisiä tarkastuksia paikalla sen varmistamiseksi, että hyväksytyt laitokset noudattavat tunnollisesti tätä direktiiviä ja erityisesti liitteessä I olevien I, II ja III luvun määräyksiä. Niiden on esitettävä komissiolle kertomus tarkastusten tuloksista. Jäsenvaltion, jonka alueella tarkastus tapahtuu, on annettava kaikki tarvittava apu asiantuntijoille näiden suorittaessa tehtäviään. Komissio nimeää tarkastusten suorittamisesta vastaavat jäsenvaltioiden asiantuntijat tehtäviinsä jäsenvaltioiden ehdotuksesta; heidän on oltava jonkin muun jäsenvaltion kansalaisia kuin sen, jonka alueella tarkastus tapahtuu, ja 5 artiklan 3 ja 4 kohdassa tarkoitetuissa tapauksissa muiden kuin riidan osapuolina olevien jäsenvaltioiden kansalaisia. Tarkastukset tehdään yhteisön nimissä, joka myös vastaa niistä johtuvista kustannuksista. Säännökset tämän artiklan täytäntöönpanosta, erityisesti ensimmäisessä alakohdassa tarkoitettujen tarkastusten tiheydestä ja suoritustavasta sekä eläinlääkintäasiantuntijoiden nimittämisestä ja heidän kertomustensa laatimismenettelyistä, annetaan 12 a artiklassa säädettyä menettelyä noudattaen. 5 b artikla Teurastamojen tai leikkaamojen ulkopuolella sijaitsevat kylmävarastot ovat tuoreen siipikarjanlihan säilytyksen osalta virkaeläinlääkärin valvonnan alaisia. Sen jäsenvaltion toimivaltainen keskusviranomainen, jonka alueella kylmävarasto sijaitsee, on tuoreen siipikarjanlihan varastoinnin osalta vastuussa tuon varaston hyväksynnästä ja tällaisen hyväksynnän peruuttamisesta." 7 artikla Korvataan 6 artikla seuraavasti: "6 artikla Rajoittamatta 3 artiklan 3 kohdan säännösten soveltamista ja ennen mahdollisten yhteisön säännösten voimaantuloa tämä direktiivi ei vaikuta jäsenvaltioiden säännöksiin, jotka: a) koskevat 5 b artiklassa tarkoitettujen kylmävarastojen hyväksynnän ja tällaisen hyväksynnän peruuttamisen edellytyksiä, b) koskevat siipikarjan käsittelyä aineilla, jotka saattavat tehdä tuoreen siipikarjanlihan nauttimisen ihmisten terveydelle vaaralliseksi tai haitalliseksi, sekä siipikarjalle annettavia aineita kuten antibiootteja, estrogeeniä, tyrostaatteja, mureuttajia, eläintorjunta-aineita, kasvintorjunta-aineita tai aineita, jotka sisältävät arseenia tai antimonia, c) koskevat vieraiden aineiden lisäämistä tuoreeseen siipikarjanlihaan ja sen käsittelyä ionisoivalla ja ultravioletilla säteilyllä." 8 artikla Korvataan 8 artiklassa ilmaisu "VIII luvun" ilmaisulla "XI luvun". 9 artikla Korvataan 9 artiklassa ilmaisu "5 artiklan 3 kohdan toisen alakohdan toisessa virkkeessä" ilmaisulla "5 artiklan 4 kohdassa". 10 artikla Lisätään artikla seuraavasti: "12 a artikla 1. Jos tässä artiklassa säädettyä menettelyä on noudatettava, asian saattaa 15 päivänä lokakuuta 1968 annetulla neuvoston päätöksellä perustetun pysyvän eläinlääkintäkomitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion pyynnöstä viipymättä. 2. Komiteassa jäsenvaltioiden äänet painotetaan perustamissopimuksen 148 artiklan 2 kohdassa määrätyllä tavalla. Puheenjohtaja ei osallistu äänestykseen. 3. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunnot annetaan 41 äänen enemmistöllä. 4. Komissio päättää toimenpiteistä ja soveltaa niitä välittömästi, jos ne ovat komitean lausunnon mukaiset. Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä.Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio päättää toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä." 11 artikla Korvataan 14 artikla seuraavasti: "14 artikla 1. Jäsenvaltioiden on kiellettävä nykyisin käytössä oleva siipikarjanlihan "Spinchiller"-jäähdyttämismenetelmä. Tämä kielto tulee voimaan 18 kuukauden kuluttua 2 kohdassa tarkoitetun selostuksen laatimisesta, kuitenkin viimeistään 1 päivänä tammikuuta 1978. 2. Kuultuaan jäsenvaltioita pysyvässä eläinlääkintäkomiteassa komissio toimittaa neuvostolle ennen 1 päivää heinäkuuta 1976 selostuksen jäähdytysmenetelmistä, joita 1 kohdassa säädetty kielto ei koske." 12 artikla Korvataan 15 artikla seuraavasti: "15 artikla Ennen tuoreen siipikarjanlihan tuontia kolmansista maista koskevien yhteisön säännösten täytäntöönpanoa, jäsenvaltioiden on sovellettava tällaiseen tuontiin säännöksiä, jotka ovat ainakin tämän direktiivin mukaisesti annettuja vastaavia. Maahantuotua tuoretta siipikarjanlihaa voidaan pitää kaupan tuojajäsenvaltiossa. Siinä ei missään tapauksessa saa olla liitteessä I olevassa X luvussa tarkoitettua terveysmerkintää, ja jos se on leikattu tai luuton, sitä on käsiteltävä 3 artiklan 1 kohdan B alakohdan säännösten mukaisesti. Kunkin jäsenvaltion kansallisia säännöksiä sovelletaan, kun kyse on yhteisön sisäisestä kaupasta." 13 artikla Lisätään artiklat seuraavasti: "15 a artikla Neuvosto vahvistaa yksimielisesti komission ehdotuksesta 31 päivään joulukuuta 1976 mennessä jauhettuun, hakattuun tai muulla tavoin hienonnettuun lihaan sovellettavat säännökset; tätä varten komissio toimittaa neuvostolle ehdotuksen 31 päivään heinäkuuta 1976 mennessä. Kunnes tällaiset neuvoston antamat säännökset tulevat voimaan, sovelletaan kansallista lainsäädäntöä tässä artiklassa tarkoitettuun lihaan. 15 b artikla Neuvosto määrittää yksimielisesti komission ehdotuksesta 1 päivään tammikuuta 1978 mennessä lämpötilat, joita on noudatettava paloittelun, luiden poiston ja pakkaamisen aikana, kun viimeksi mainittu suoritetaan liitteessä I olevan XIII luvun 47 ja 48 kohdan mukaisesti sekä rajoittamatta liitteessä I olevan VIII luvun 37 kohdan toisen ja kolmannen alakohdan määräysten soveltamista." 14 artikla Muutetaan 16 artiklaa seuraavasti: a) lisätään ilmaisu "ja 16 a artiklan" ilmaisun "tämän kuitenkaan rajoittamatta 14 artiklan" jälkeen, b) korvataan b alakohdassa ilmaisu "viimeistään viiden vuoden kuluttua tämän direktiivin tiedoksi antamisesta" ilmaisulla "1 päivänä tammikuuta 1977". 15 artikla Lisätään artikla seuraavasti: "16 a artikla Alueellaan tuotetun ja liikkeelle lasketun tuoreen siipikarjanlihan osalta ja sen estämättä, mitä 16 artiklan b alakohdassa säädetään, a) jäsenvaltiot voivat ennen 16 artiklan b alakohdassa tarkoitetun jakson päättymistä myöntää alueellaan sijaitseville, ennen 15 päivää helmikuuta 1975 toimintansa aloittaneille teurastamoille ja leikkaamoille, jotka sitä erityisesti pyytävät: - lisäaikaa enintään 15 päivään elokuuta 1977 asti liitteessä I olevan I ja II luvun määräysten noudattamista varten, - lisäaikaa enintään 15 päivään elokuuta 1979 asti tässä direktiivissä annettujen laitosten valvontaan sekä ante mortem- ja post mortem -tarkastuksiin liittyvien säännösten noudattamista varten, - lisäaikaa enintään 15 päivään elokuuta 1981 asti liitteessä I olevan V luvun teurastusta ja sisäelinten poistoa koskevien määräysten noudattamista varten. Jäsenvaltioiden on viipymättä toimitettava komissiolle luettelo poikkeusluvan saaneista teurastamoista ja leikkaamoista sekä kaikki muutokset niitä koskeviin määräyksiin, b) - vuosittainen lääkärintarkastus, josta määrätään liitteessä I olevan III luvun 12 kohdassa, on pakollinen siitä päivästä alkaen, jonka neuvosto määrittää yksimielisesti komission ehdotuksesta ennen 15 päivää helmikuuta 1980, - tässä direktiivissä säädetty virkaeläinlääkärin osallistuminen leikkaamojen ja varastojen valvontaan on pakollista vasta siitä päivästä alkaen, jonka neuvosto yksimielisesti vahvistaa komission ehdotuksesta. Jos jotakin tämän kohdan poikkeuslausekkeista käytetään, ei liitteessä I olevassa X luvussa tarkoitettua terveysmerkintää saa käyttää." 16 artikla Korvataan liite I seuraavasti: "LIITE I I LUKU TEURASTAMOJA KOSKEVAT HYGIENIAVAATIMUKSET 1. Teurastamoissa on oltava ainakin: a) tilat tai katettu paikka, joka on riittävän suuri ja helppo puhdistaa ja desinfioida siipikarjan ante mortem -tarkastusta varten, b) erityiset tilat tai katettu paikka, joka on helppo puhdistaa ja desinfioida, yksinomaan sairasta tai sairaaksi epäiltyä siipikarjaa varten, c) teurastustilat, jotka ovat riittävän suuret yhtäältä tainnutuksen ja verenlaskun ja toisaalta kynimisen ja mahdollisen kalttauksen suorittamiseksi eri paikoissa. Teurastustilojen ja a alakohdassa tarkoitettujen tilojen tai paikan väliset yhteydet, ainoastaan teurassiipikarjalle tarkoitettua kapeata kulkuaukkoa lukuun ottamatta, on varustettava automaattisesti sulkeutuvalla ovella, d) sisäelinten poistoon ja lintujen käsittelyyn tarkoitetut tilat, jotka on mitoitettu siten, että sisäelinten poisto voidaan suorittaa paikassa, joka on riittävän etäällä muista työpisteistä tai eristetty niistä väliseinällä saastumisen estämiseksi. Sisäelinten poistoon ja lintujen käsittelyyn tarkoitettujen tilojen ja teurastustilojen väliset yhteydet, ainoastaan teurastetulle siipikarjalle tarkoitettua kapeata aukkoa lukuun ottamatta, on varustettava automaattisesti sulkeutuvalla ovella, e) tarvittaessa lähettämötilat, f) yhdet tai useammat riittävän suuret jäähdytys- tai pakastustilat, g) tilat tai laitokset höyhenten keräämistä varten, jollei niitä käsitellä jätteenä, h) erityiset lukittavat tilat, jotka on varattu yhtäältä siipikarjanlihan ja toisaalta ihmisravinnoksi kelpaamattomaksi todetun epäterveellisen lihan ja jätteiden erillistä säilytystä varten, jos tällaista lihaa ja jätteitä ei kuljeteta joka päivä pois teurastamosta, i) erityiset tilat yksinomaan 32 kohdan mukaisesti ihmisravinnoksi kelpaamattomaksi todetun lihan, 33 kohdan mukaisesti ihmisravinnosta pois suljetun lihan sekä jätteen ja teollisuutta varten tarkoitettujen teurastuksen sivutuotteiden teknistä käsittelyä tai hävittämistä varten, jos tämä tekninen käsittely tai hävittäminen suoritetaan laitoksen tiloissa, j) pukuhuoneet, pesualtaat ja suihkut sekä huuhdeltavat käymälät, joista viimeksi mainitut eivät avaudu suoraan työtiloihin; pesualtaissa on oltava kuuma ja kylmä juokseva vesi, käsien puhdistus- ja desinfiointiaineita sekä kertakäyttöisiä käsipyyhkeitä; käymälöiden lähellä on oltava pesualtaita. Alkaen 15 päivästä helmikuuta 1980 ne on varustettava hanoilla, jotka eivät ole käsikäyttöisiä. k) erityinen paikka lantaa varten, ellei lantaa poisteta välittömästi ja hygieenisesti, l) paikka ja riittävät välineet kuljetuslaatikoiden ja ajoneuvojen puhdistusta ja desinfiointia varten, m) riittävästi varustettu lukittava tila yksinomaan eläinlääkintöviranomaisten käyttöön, n) työtiloissa riittävät laitteet käsien ja työvälineiden puhdistusta ja desinfiointia varten; tällaisten laitteiden on oltava mahdollisimman lähellä työasemia; hanat eivät saa olla käsikäyttöisiä; näissä laitteissa on oltava kuuma ja kylmä juokseva vesi, puhdistus- ja desinfiointiaineita sekä kertakäyttöisiä käsipyyhkeitä; työvälineiden puhdistusta varten veden lämpötilan on oltava vähintään + 82 °C, o) välineet, jotka mahdollistavat tässä direktiivissä säädettyjen eläinlääketieteellisten tarkastusten tehokkaan suorittamisen milloin tahansa, p) riittävä ympäröivä aitaus, q) rakennuksen puhtaiden ja likaisten osien on oltava riittävästi erotetut toisistaan, sanotun kuitenkaan rajoittamatta edellä a, b, c ja d alakohdan määräysten soveltamista, r) edellä a j alakohdassa tarkoitetuissa tiloissa: - vedenpitävä lattiapäällyste, joka on helppo puhdistaa ja desinfioida, on lahosuojattu ja siten rakennettu, että veden poisjuoksuttaminen on helppoa, - tasaiset seinät, joissa on vaalea, pestävä päällyste tai maali vähintään kahden metrin korkeudelle ja joiden kulmat ja nurkat on pyöristetty, s) riittävä tuuletus ja tarvittaessa höyryn poisto, t) elävälle tai teurastetulle siipikarjalle varatuissa tiloissa riittävä luonnollinen tai keinotekoinen valaistus, joka ei vääristä värejä, u) laitteet, jotka takaavat ainoastaan juomakelpoisen, paineistetun veden riittävän saannin; juomakelvottoman veden käyttö voidaan kuitenkin poikkeuksellisesti sallia höyryn tuottamiseksi, tulensammutuksessa, jäähdytyslaitteiden jäähdytyksessä ja höyhenten hydraulisessa poistossa sillä edellytyksellä, että toteutetaan tarvittavat toimenpiteet saastumisen estämiseksi ja että tätä tarkoitusta varten asennetut putket estävät tämän veden käytön muihin tarkoituksiin. Juomakelvottoman veden putket on selvästi erotettava juomakelpoista vettä varten käytetyistä, eivätkä ne saa kulkea lihoja sisältävien tilojen läpi. Poikkeuksellisesti voidaan kuitenkin 15 päivään helmikuuta 1980 asti sallia, että juomakelvotonta vettä sisältävät putket kulkevat ennen 15 päivää helmikuuta 1975 toimintansa aloittaneissa teurastamoissa lihoja sisältävien tilojen läpi sillä edellytyksellä, että mainittujen huoneiden läpi kulkevissa putkien osissa ei ole hanoja tai liitäntöjä, v) riittävä määrä kuumaa paineistettua juomakelpoista vettä tuottava laitteisto, w) hygieniavaatimukset täyttävä jäteveden poistojärjestelmä, x) asianmukaiset välineet tuhoeläimiltä kuten hyönteisiltä, jyrsijöiltä jne. suojautumista varten, y) instrumentit ja työvälineet sekä siipikarjan kanssa säilytyksen aikana kosketuksiin joutuvat välineet, jotka on valmistettu korroosionkestävästä materiaalista ja jotka on helppo puhdistaa ja desinfioida; puun käyttö on erityisesti kielletty, z) erityiset ilma- ja vesitiiviit korroosionkestävät astiat, joita ei voida väkisin avata jäljempänä 32 kohdassa tarkoitetussa merkityksessä ihmisravinnoksi kelpaamattomaksi julistettujen lihojen keräämistä varten. II LUKU LEIKKAAMOJA KOSKEVAT HYGIENIAVAATIMUKSET 2. Leikkaamoissa on oltava ainakin: a) jäähdytystilat, jotka ovat riittävän suuret lihan säilytystä varten, b) tilat leikkaamista ja luiden poistamista sekä 48 kohdassa määrättyjä pakkaustoimenpiteitä varten, c) tilat 47 kohdassa määrättyjä pakkaustoimenpiteitä ja lihan lähettämistä varten, d) riittävästi varustettu lukittava tila yksinomaan eläinlääkintäviranomaisten käyttöön, e) pukuhuoneet, pesualtaat ja suihkut sekä huuhdeltavat käymälät, joista viimeksimainitut eivät avaudu suoraan työtiloihin; pesualtaissa on oltava kuuma ja kylmä juokseva vesi, käsien puhdistus- ja desinfiointiaineita sekä kertakäyttöisiä käsipyyhkeitä. Käymälöiden lähellä on oltava pesualtaita. Alkaen 15 päivästä helmikuuta 1980 ne on varustettava hanoilla, jotka eivät ole käsikäyttöisiä. f) erityiset ilma- ja vesitiiviit, korroosionkestävät astiat, joissa on kannet ja sulkimet, jotka estävät asiattomia henkilöitä poistamasta tavaroita niistä ja joihin leikkaamisen tuloksena saatavat liha ja sivutuotteet, joita ei ole tarkoitettu ihmisravinnoksi, pannaan, tai lukittavat tilat tällaisia lihaa tai sivutuotteita varten, jos niiden määrä on niin suuri, että se edellyttää sitä tai jos niitä ei kuljeteta pois tai hävitetä kunkin työpäivän päätteeksi, g) edellä a alakohdassa tarkoitetuissa tiloissa: - vedenpitävä lattiapäällyste, joka on helppo puhdistaa ja desinfioida, on lahonsuojattu ja siten rakennettu, että veden poisjuoksuttaminen on helppoa, - tasaiset seinät, joissa on vaalea, pestävä päällyste tai maali vähintään kahden metrin korkeudelle ja joiden kulmat ja nurkat on pyöristetty, h) edellä b alakohdassa tarkoitetuissa tiloissa: - vedenpitävä lattiapäällyste, joka on helppo puhdistaa ja desinfioida, on lahosuojattu ja siten rakennettu, että veden poisjuoksuttaminen on helppoa; vesi on kanavoitava viemäreihin, joihin on asennettu säleiköt ja vesilukot estämään hajuja, - tasaiset seinät, joissa on vaalea, pestävä päällyste tai maali vähintään kahden metrin korkeudelle ja joiden kulmat ja nurkat on pyöristetty, i) edellä a kohdassa tarkoitetuissa tiloissa jäähdytyslaitteet, joilla lihan sisälämpötila pidetään enintään + 4 °C:ssa, j) lämpömittari tai rekisteröivä lämpömittari leikkaamossa, k) välineet, jotka mahdollistavat tässä direktiivissä säädettyjen tarkastusten ja eläinlääketieteellisen valvonnan tehokkaan suorittamisen milloin tahansa, l) välineet, jotka mahdollistavat riittävän tuuletuksen huoneissa, joissa käsitellään lihaa, m) tiloissa, joissa lihaa käsitellään, riittävä luonnollinen tai keinotekoinen valaistus, joka ei vääristä värejä, n) laitteet, jotka takaavat ainoastaan juomakelpoisen, paineistetun veden riittävän saannin; juomakelvottoman veden käyttö voidaan kuitenkin poikkeuksellisesti sallia höyryntuotannossa, tulensammutuksessa, jäähdytyslaitteiden jäähdytyksessä ja höyhenten hydraulisessa poistossa sillä edellytyksellä, että toteutetaan tarvittavat toimenpiteet saastumisen estämiseksi ja että tätä tarkoitusta varten asennetut putket estävät tämän veden käytön muihin tarkoituksiin. Juomakelvottoman veden putket on selvästi erotettava juomakelpoista vettä varten käytetyistä, eivätkä ne saa kulkea lihoja sisältävien tilojen läpi. Poikkeuksellisesti voidaan kuitenkin 15 päivään helmikuuta 1980 asti sallia, että juomakelvotonta vettä sisältävät putket kulkevat ennen 15 päivää helmikuuta 1975 toimintansa aloittaneissa leikkaamoissa lihoja sisältävien tilojen läpi sillä edellytyksellä, että mainittujen tilojen läpi kulkevissa putkien osissa ei ole hanoja tai liitäntöjä. o) laitteisto, joka toimittaa riittävän määrän kuumaa paineistettua juomakelpoista vettä, p) hygieniavaatimukset täyttävä jäteveden poistojärjestelmä, q) lihankäsittelytiloissa mahdollisimman lähellä työpisteitä riittävät laitteet käsien ja työvälineiden puhdistusta ja desinfiointia varten. Hanat eivät saa olla käsikäyttöisiä. Näissä laitteissa on oltava kuuma ja kylmä juokseva vesi, puhdistus- ja desinfiointiaineita sekä kertakäyttöisiä käsipyyhkeitä. Työvälineiden puhdistusta varten veden lämpötilan on oltava vähintään + 82 °C, r) sellaiset hygieniamääräykset täyttävät laitteet lihan käsittelyä ja liha-astioiden säilyttämistä varten, että liha ja astiat eivät ole suoraan kosketuksissa lattian kanssa, s) asianmukaiset välineet tuhoeläimiltä kuten hyönteisiltä, jyrsijöiltä jne. suojautumista varten, t) instrumentit ja työvälineet, kuten leikkauspöydät, irrotettavalla leikkauspinnalla varustetut pöydät, astiat, kuljetinhihnat ja sahat, jotka on valmistettu korroosionkestävästä materiaalista, joka ei likaa lihaa ja joka on helppo puhdistaa ja desinfioida; puun käyttö on erityisesti kielletty. III LUKU LAITOSTEN HENKILÖKUNTAA, TILOJA, LAITTEITA JA INSTRUMENTTEJA KOSKEVAT HYGIENIAVAATIMUKSET 3. Henkilökunnan on tarkoin noudatettava yleisiä puhtausperiaatteita; tilat, laitteet ja instrumentit on pidettävä ehdottomasti puhtaina. a) Henkilökunnan on erityisesti käytettävä puhtaita, vaaleita ja helposti pestäviä työvaatteita ja päähineitä. Eläimiä teurastavan tai lihan kanssa työskentelevän tai sitä käsittelevän henkilökunnan on pestävä ja desinfioitava kätensä useita kertoja työpäivän aikana ja aina ryhtyessään uudelleen työhön. Sairaiden eläinten tai tartunnansaaneen lihan kanssa kosketuksissa olleiden henkilöiden on välittömästi pestävä kätensä ja käsivartensa huolellisesti kuumalla vedellä ja sitten desinfioitava ne. Tupakointi on kielletty työ- ja varastotiloissa. b) Eläimiä ei saa päästää laitoksiin. Teurastamojen osalta tämä kielto ei koske teurastamon työeläimiä, teuraaksi tarkoitettua siipikarjaa, kaneja tai lintuja, joita ei mainita 1 artiklan 1 kohdassa ja jotka on tarkoitettu välittömästi teurastettaviksi sillä edellytyksellä, että niitä ei pidetä, teurasteta, valmisteta tai säilytetä samaan aikaan ja samoissa tiloissa kuin siipikarjaa. Niissä jäsenvaltioissa, joissa on säädetty, että linnut on teurastettava tämän direktiivin säännösten mukaisesti, tällaisten lintujen tuoretta lihaa voidaan kuitenkin säilyttää samoissa tiloissa kuin 1 artiklan 1 kohdassa tarkoitettuihin lajeihin kuuluvien hyötyeläinten tuoretta lihaa. Jyrsijät, hyönteiset ja muut tuholaiset on järjestelmällisesti hävitettävä. c) Edellä 1 kohdan a, b, c ja d alakohdassa ja 2 kohdan b ja c alakohdassa tarkoitetut tilat on puhdistettava ja desinfioitava tarpeen mukaan ja aina työpäivän päätteeksi. d) Siipikarjan kuljetukseen käytettävien laatikoiden on oltava valmistetut korroosionkestävästä materiaalista ja helppoja puhdistaa ja desinfioida. Ne on puhdistettava ja desinfioitava aina kun ne tyhjennetään. e) Teurastukseen, lihan käsittelyyn ja säilytykseen käytetyt laitteet ja välineet on pidettävä puhtaina ja hyvässä kunnossa. Ne on huolellisesti puhdistettava ja desinfioitava useita kertoja työpäivän aikana, työpäivän päätteeksi ja ennen kuin niitä käytetään uudelleen, jos ne ovat saastuneet erityisesti taudinaiheuttajilla. f) Epäterveellisen, ihmisravinnoksi kelpaamattoman lihan ja sivutuotteiden astiat on tyhjennettävä käytön jälkeen ja puhdistettava ja desinfioitava aina kun ne tyhjennetään. 4. Teurastukseen sekä lihan käsittelyyn ja varastointiin käytettyjä työtiloja, instrumentteja, työvälineitä ja -laitteita saa käyttää ainoastaan näihin tarkoituksiin. 5. Siipikarjanliha ja liha-astiat eivät saa olla suoraan kosketuksissa lattian kanssa. 6. Höyhenet on vietävä pois välittömästi kynimisen jälkeen. 7. Pesu-, desinfiointi- ja torjunta-aineiden käyttö ei saa vaikuttaa lihan terveellisyyteen. 8. Kaikkiin tarkoituksiin on käytettävä juomakelpoista vettä. Jollei 1 kohdan u alakohdassa ja 2 kohdan n alakohdassa muuta määrätä, juomakelvotonta vettä voidaan kuitenkin poikkeuksellisesti käyttää höyryntuotantoon, tulensammutukseen, jäähdytyslaitteiden jäähdytykseen ja höyhenten poistoon. 9. Sahajauhon tai muiden vastaavien aineiden levittäminen työ- ja varastotilojen lattioille on kielletty. 10. Liha on leikattava siten, että kaikelta saastumiselta vältytään. Luunsirut ja verihyytymät on poistettava. Leikkaamisen tuloksena saatava liha, jota ei ole tarkoitettu ihmisravinnoksi, on sitä mukaa kun sitä saadaan, pantava 2 kohdan f alakohdassa tarkoitettuihin astioihin. 11. Teurastus ja lihan käsittely on kiellettävä henkilöiltä, jotka ovat mahdollisia saastuttamisen lähteitä, erityisesti: a) sellaisilta, jotka sairastavat tai joiden epäillään sairastavan lavantautia, pikkulavantauti A:ta tai B:tä, tarttuvaa suolitulehdusta (salmonelloosia), punatautia, tarttuvaa keltatautia, tulirokkoa tai ovat näiden tautien kantajia, b) sellaisilta, jotka sairastavat tai joiden epäillään sairastavan tarttuvaa tuberkuloosia, c) sellaisilta, jotka sairastavat tai joiden epäillään sairastavan tarttuvaa ihotautia, d) sellaisilta, jotka harjoittavat samanaikaisesti toimia, joiden seurauksena mikrobit voisivat siirtyä lihaan, e) sellaisilta, joilla on muu side kädessä kuin ei-märkivää haavaa suojaava vesitiivis side. 12. Kaikilta siipikarjanlihan parissa työskenteleviltä henkilöiltä on vaadittava lääkärintodistus. Siinä on todettava, että tällaiselle työlle ei ole esteitä; todistus on uusittava vuosittain ja aina kun virkaeläinlääkäri sitä vaatii; sen on aina oltava virkaeläinlääkärin saatavilla. IV LUKU ANTE MORTEM -TERVEYSTARKASTUS 13. Teurassiipikarja on tarkastettava 24 tunnin kuluessa siitä, kun se saapuu teurastamoon. Tarkastus on toistettava juuri ennen teurastusta, jos ante mortem -tarkastuksesta on kulunut yli 24 tuntia. 14. Ante mortem -tarkastus voi rajoittua kuljetuksen aikana saatujen vammojen toteamiseen, jos siipikarja on tarkastettu alkuperätilalla viimeisten 24 tunnin aikana ja todettu terveeksi. Lisäksi siipikarjan alkuperä on todettava, kun se saapuu teurastamoon. Jos ante mortem -tarkastuksen suorittaa alkuperätilalla ja teurastamossa eri virkaeläinlääkäri, eläinten mukana on toimitettava terveystodistus, jossa ilmoitetaan liitteessä III vaaditut tiedot. 15. Ante mortem -tarkastus on suoritettava sopivissa valaistusolosuhteissa. 16. Tarkastuksessa on todettava: a) kärsiikö siipikarja taudista, joka voi tarttua ihmisiin tai eläimiin, onko siinä oireita tai onko sen yleistila sellainen, että tauti mahdollisesti ilmenee, b) onko siinä oireita sairaudesta tai häiriöstä, joka vaikuttaa sen yleistilaan ja voi tehdä sen ihmisravinnoksi kelpaamattomaksi. 17. Linturuttoa, Newcastlen tautia, raivotautia, salmonelloosia, kanakoleraa tai ornitoosia sairastava siipikarja on julistettava ihmisravinnoksi kelpaamattomaksi. 18. Eläimiä ei saa teurastaa ihmisravinnoksi tarkoitetuksi tuoreeksi lihaksi, jos - teurastamossa olevasta sairaasta siipikarjasta, - niiden alkuperään liittyvistä terveystiedoista, todetaan, että ne ovat olleet yhteydessä linturuttoa, Newcastlen tautia, raivotautia, salmonelloosia, kanakoleraa tai ornitoosia sairastaviin lintuihin sellaisissa olosuhteissa, että tauti on voinut tarttua niihin. 19. Edellä 16, 17 ja 18 kohdassa tarkoitettu siipikarja on teurastettava erikseen ja kaiken muun siipikarjan teurastuksen jälkeen. V LUKU TEURASTUSHYGIENIAA KOSKEVAT VAATIMUKSET 20. Teurastamon tiloihin tuotu siipikarja on teurastettava välittömästi tainnutuksen jälkeen. Tainnutus voidaan kuitenkin jättää pois, jos uskonnollinen riitti sen kieltää. 21. Verenlasku on suoritettava loppuun asti ja siten, että veri ei voi aiheuttaa saastumista teurastuspaikan ulkopuolella. 22. Teurastettu siipikarja on kynittävä välittömästi ja se on suoritettava loppuun asti. 23. Sisäelinten poisto on suoritettava välittömästi. Ruho on avattava siten, että ontelot ja sisäelimet voidaan tarkastaa. Tätä tarkoitusta varten maksa, perna ja ruuansulatuskanava on poistettava ruhosta siten, että se ei saastu ja että näiden sisäelinten luonnolliset yhteydet jäävät kiinni ruhoon kunnes tarkastus suoritetaan. 24. Tarkastuksen jälkeen irrotetut sisäelimet on välittömästi erotettava ruhosta, ja ihmisravinnoksi sopimattomat osat on heti poistettava. Ruhoon jäävät sisäelimet tai sisäelinten osat on munuaisia lukuun ottamatta irrotettava, jos mahdollista, kokonaan ja tyydyttävissä hygieniaolosuhteissa. 25. On kiellettyä puhaltaa siipikarjan lihaan ilmaa, puhdistaa sitä kankaalla tai täyttää ruho jollakin muulla kuin laitoksessa teurastetusta siipikarjasta saatavalla syötävällä sivutuotteella. 26. On kiellettyä leikata ruhoa tai irrottaa tai käsitellä siipikarjan lihaa ennen kuin tarkastus on suoritettu. Virkaeläinlääkäri voi vaatia kaikkia tarkastuksessa tarvittavia käsittelyjä. 27. Pidätetty liha, liha, joka on 32 kohdan mukaisesti todettu ihmisravinnoksi kelpaamattomaksi tai 33 kohdan mukaisesti poissuljettu ihmisravinnosta, höyhenet ja jätteet on mahdollisimman pian vietävä pois 1 kohdan g, h ja i alakohdassa vahvistettuihin tiloihin, paikkoihin tai astioihin, ja niitä on käsiteltävä siten, että saastuminen pidetään mahdollisimman vähäisenä. 28. Tarkastuksen ja sisäelinten poiston jälkeen tuore siipikarjanliha on välittömästi puhdistettava ja jäähdytettävä hygieniavaatimusten mukaisesti. VI LUKU POST MORTEM -TERVEYSTARKASTUS 29. Kaikki eläimen osat on tarkastettava välittömästi teurastuksen jälkeen. 30. Post mortem -tarkastus on suoritettava sopivissa valaistusolosuhteissa. 31. Post mortem -tarkastukseen on kuuluttava: a) teurastetun eläimen silmämääräinen tarkastus, b) tarvittaessa teurastetun eläimen tunnustelu ja viiltäminen, c) koostumuksen, värin, hajun ja tarvittaessa maun poikkeavuuksien tutkiminen, d) tarvittaessa laboratoriotestit. VII LUKU VIRKAELÄINLÄÄKÄRIN PÄÄTÖS POST MORTEM -TARKASTUKSEN YHTEYDESSÄ 32. 1. Siipikarja on julistettava täysin ihmisravinnoksi kelpaamattomaksi, jos post mortem -tarkastuksessa todetaan: - muusta kuin teurastuksesta aiheutunut kuolema, - yleinen saastuminen, - suuria ruhjeita ja mustelmia, - epänormaali haju, väri, maku, - mätäneminen, - epänormaali koostumus, - kuihtuminen, - ödeemi, - vesipöhö, - keltatauti, - tartuntatauti, - aspergilloosi, - toksoplasmoosi, - laajalle levinnyt ihonalainen tai lihasten loissairaus, - pahanlaatuisia tai useita kasvaimia, - leukoosi, - myrkytys. 2. Teurastetun eläimen osat, joissa on paikallisia ruhjeita tai saastumista, jotka eivät vaikuta muun lihan terveyteen, julistetaan ihmisravinnoksi kelpaamattomiksi. 33. Ruhosta irrotettu pää kieltä lukuun ottamatta ja seuraavat sisäelimet eivät ole ihmisravinnoksi käytettäviä: henkitorvi, ruhosta 24 kohdan mukaisesti irrotetut keuhkot, ruokatorvi, kupu, suoli ja sappirakko. VIII LUKU LEIKATTAVAKSI TARKOITETTUA LIHAA KOSKEVAT VAATIMUKSET 34. Ruho voidaan leikata paloiksi ja luut poistaa ainoastaan leikkaamoissa. 35. Laitoksen omistajan tai tämän edustajan on helpotettava laitoksen valvontatoimenpiteitä ja erityisesti toteutettava kaikki tarpeelliset käsittelyt ja annettava tarvittavat välineet tarkastajien käyttöön; erityisesti hänen on pyynnöstä pystyttävä ilmoittamaan tarkastuksesta vastaavalle virkaeläinlääkärille, mistä laitokseen tuotu liha on peräisin. 36. Lihaa, joka ei täytä 3 artiklan 1 kohdan B alakohdan b alakohdan vaatimuksia, voidaan tuoda hyväksyttyihin leikkaustiloihin vain sillä edellytyksellä, että sitä säilytetään erityisessä paikassa; se on leikattava muissa paikoissa tai muina aikoina kuin nuo vaatimukset täyttävä liha. Virkaeläinlääkärillä on kaikkina aikoina oltava vapaa pääsy kylmävarastoihin ja kaikkiin työtiloihin sen varmistamiseksi, että edellä esitettyjä määräyksiä noudatetaan tunnollisesti. 37. Leikattavaksi tarkoitettu tuore liha on heti saapumisen jälkeen otettava leikkaamoon, ja sitä on käyttämiseen asti pidettävä 2 kohdan a alakohdassa tarkoitetussa huoneessa; lihan sisälämpötila on pidettävä tasaisesti enintään + 4 °C:ssa. Edellä 28 kohdasta poiketen liha voidaan kuitenkin kuljettaa suoraan teurastustiloista leikkaustiloihin. Tällaisissa tapauksissa teurastustilojen ja leikkaustilojen on oltava riittävän lähellä toisiaan ja sijaittava samassa rakennusryhmässä, koska leikattava liha on siirrettävä yhdellä toimenpiteellä teurastamon mekaanisen käsittelyjärjestelmän jatketta käyttäen, ja leikkaus on suoritettava välittömästi. Heti kun vaaditut leikkaus ja pakkaus on suoritettu, lihat on kuljetettava 2 kohdan a alakohdassa tarkoitettuun jäähdyttämöön. 38. Liha on tuotava 2 kohdan b alakohdassa tarkoitettuihin tiloihin tarpeen mukaan. Heti kun liha on leikattu ja pakattu vaaditulla tavalla, se on siirrettävä 2 kohdan a alakohdassa tarkoitettuun jäähdytystilaan. 39. Lämpimänä leikattavaa lihaa lukuun ottamatta leikkaus voidaan suorittaa vain, jos liha on saavuttanut lämpötilan, joka on enintään + 4 °C. 40. Tuoreen lihan puhdistaminen kankaalla pyyhkimällä on kielletty. IX LUKU LEIKATUN LIHAN TERVEYSTARKASTUS 41. Leikkaamot ovat virkaeläinlääkärin valvonnan alaisia. 42. Virkaeläinlääkärin valvontaan on sisällyttävä seuraavat tehtävät: a) laitokseen saapuneesta tuoreesta lihasta ja sieltä lähteneestä leikatusta lihasta pidetyn kirjanpidon tarkastus, b) leikkuutiloihin tulevan tuoreen lihan terveystarkastus, c) tilojen, laitteiden ja työvälineiden puhtauden sekä henkilökunnan hygienian tarkastus, d) kaikkien laboratoriotestejä varten tarvittavien näytteiden otto esimerkiksi haitallisten bakteerien, lisäaineiden tai muiden luvattomien kemiallisten aineiden olemassaolon havaitsemiseksi; tällaisten testien tuloksista on pidettävä kirjaa, e) kaikki muu valvonta, jota eläinlääkäri pitää tarpeellisena tämän direktiivin säännösten noudattamisen varmistamiseksi. X LUKU TERVEYSMERKINTÄ 43. Terveysmerkintä on tehtävä virkaeläinlääkärin vastuulla, ja tämän on tätä varten pidettävä ja talletettava: a) lihan terveysmerkintään tarkoitetut instrumentit, jotka hän saa luovuttaa avustajille vain merkinnän ajankohtana ja siihen vaadittavaksi ajaksi, b) etiketit ja kääreet, jos nämä on jo merkitty 44 kohdan mukaisella merkillä, sekä 44 kohdassa tarkoitetut sinetit. Tarvittava määrä näitä etikettejä, kääreitä ja sinettejä annetaan avustajille silloin, kun niitä on tarkoitus käyttää. 44. 1. Terveysmerkin on koostuttava: a) - yläosassa lähettäjämaan nimen kahdesta ensimmäisestä kirjaimesta suuraakkosin, - keskellä teurastamon tai tarvittaessa leikkaamon eläinlääkinnällisestä hyväksyntänumerosta, - alaosassa yhdestä seuraavista kirjainlyhenteistä: CEE, EEG, EWG, EØF tai EEC. Kirjainten ja numeroiden on oltava 0,2 cm korkeita, b) soikiosta, jonka mitat ovat 6,5 cm × 4,5 cm ja jonka sisällä on a kohdassa luetellut tiedot; kirjainten on oltava 0,8 cm korkeita ja numeroiden 1,1 cm korkeita. 2. Merkitsemiseen käytetyn materiaalin on täytettävä kaikki hygieniavaatimukset, ja 1 kohdassa tarkoitettujen tietojen on oltava merkittyinä siinä täysin luettavassa muodossa. 3. a) Edellä 1 kohdan a alakohdassa tarkoitettu hygieenisyysmerkintä on tehtävä: - yksittäispakattujen ruhojen kääreen tai muun pakkauksen päälle tai näkyvästi sen alle, - muiden kuin yksittäispakattujen ruhojen päälle sinetillä tai muulla 12 a artiklassa säädettyä menettelyä noudattaen hyväksytyllä merkillä, - pieninä määrinä pakattujen ruhon osien tai sivutuotteiden kääreen tai muun pakkauksen päälle tai näkyvästi sen alle, b) Edellä 1 kohdan b alakohdassa tarkoitettu terveysmerkintä on tehtävä suuriin pakkauksiin, jotka sisältävät a alakohdan mukaisesti merkittyjä ruhoja, ruhon osia tai sivutuotteita. 4. Kun terveysmerkintä tehdään kääreeseen tai pakkaukseen 3 kohdan mukaisesti: - se on kiinnitettävä siten, että se tuhoutuu, kun kääre tai pakkaus avataan, tai - kääre tai pakkaus on sinetöitävä siten, että sitä ei voida käyttää uudelleen avaamisen jälkeen. XI LUKU TERVEYSTODISTUS 45. Terveystodistuksen alkuperäiskappaleen, jonka on oltava tuoreen siipikarjanlihan mukana, kun sitä kuljetetaan vastaanottajamaahan, on oltava virkaeläinlääkärin lastaushetkellä antama. Terveystodistuksen on oltava muodoltaan ja sisällöltään liitteessä IV esitetyn mallin mukainen; se on oltava laadittu ainakin vastaanottajamaan kielellä ja sisällettävä liitteessä IV olevassa mallissa määrätyt tiedot. XII LUKU VARASTOINTI 46. Edellä 28 kohdassa määrätyn jäähdytyksen jälkeen tuoretta siipikarjanlihaa on säilytettävä lämpötilassa, joka on jatkuvasti enintään + 4 °C. XIII LUKU PAKKAUS 47. a) Pakkausten (esimerkiksi pakkauslaatikot tai pahvilaatikot) on täytettävä kaikki hygieniamääräykset, ja erityisesti: - ne eivät saa vaikuttaa lihan aistivaraisiin ominaisuuksiin, - niistä ei saa siirtyä lihoihin ihmisten terveydelle haitallisia aineita, - niiden on oltava riittävän lujia, jotta ne suojaavat lihaa tehokkaasti kuljetuksen ja käsittelyn aikana, b) pakkauksia voidaan käyttää uudelleen lihoja varten vain, jos ne on valmistettu korroosionkestävästä materiaalista, ne on helppo puhdistaa, ja kun ne on ensin puhdistettu ja desinfioitu. 48. Kun tuoretta siipikarjanlihaa kääritään pakkausmateriaaliin (esimerkiksi muovikelmuun), joka on suorassa kosketuksessa sen kanssa, tämä on tehtävä hygieniavaatimusten mukaisesti. Tällaisten pakkausten on oltava läpinäkyviä ja värittömiä ja täytettävä 47 kohdan a alakohdan vaatimukset; niitä ei saa käyttää uudestaan lihan pakkaamiseen. Ruhosta irrotetut siipikarjanlihan osat tai sivutuotteet on aina pakattava tiiviisti sinetöityyn astiaan, joka täyttää esitetyt ominaisuudet. XIV LUKU KULJETUS 49. Tuore siipikarjanliha on kuljetettava ajoneuvoissa tai konteissa, jotka on suunniteltu ja varustettu siten, että XII luvussa vahvistettu lämpötila säilyy koko kuljetuksen ajan. 50. Tuoreen siipikarjanlihan kuljetukseen käytettäväksi tarkoitettuja kuljetusvälineitä ei saa käyttää elävien eläinten tai sellaisten tuotteiden kuljetukseen, jotka voivat vaikuttaa haitallisesti lihaan tai saastuttaa sen, ellei niitä ole noiden tuotteiden purkamisen jälkeen perusteellisesti puhdistettu, desinfioitu ja tarvittaessa käsitelty hajunpoistoaineella. 51. Tuoretta siipikarjanlihaa voidaan kuljettaa samaan aikaan kuin aineita, jotka voivat vaikuttaa siihen tai tartuttaa siihen hajun, vain jos toteutetaan tarvittavat varotoimenpiteet. 52. Tuoretta lihaa ei saa kuljettaa ajoneuvossa tai kontissa, joka ei ole puhdas ja jota ei ole desinfioitu. 53. Virkaeläinlääkärin on ennen kuormausta varmistettava, että kuljetusvälineet tai kontit ja lastausolosuhteet täyttävät tämän luvun hygieniavaatimukset." 17 artikla Korvataan liite II seuraavasti: "LIITE II AVUSTAJIA KOSKEVAT VAATIMUKSET 1. Avustajiksi voidaan hyväksyä ainoastaan henkilöitä, jotka: a) esittävät toimivaltaisen viranomaisen antaman todistuksen hyvästä maineesta ja nuhteettomuudesta; jos jäsenvaltiossa ei anneta tällaista todistusta, sen sijasta voidaan antaa valaehtoinen ilmoitus tai juhlallinen vakuutus, jonka asianomainen henkilö on tehnyt tuon jäsenvaltion oikeus- tai hallintoviranomaiselle, notaarille tai toimivaltaiselle ammatilliselle tai toimialayhteisön toimielimelle, b) ovat saaneet riittävän peruskoulutuksen, c) sopivat fyysisesti tällaiseen tehtävään, d) osoittavat pätevyyskokeessa, että heillä on riittävät ammatilliset tiedot. 2. Avustajaksi ei saa palkata henkilöä, joka: a) harjoittaa toimintaa, johon saattaa liittyä tuoreen siipikarjanlihan infektoitumisen riski, b) on ammatiltaan lihakauppias, johtaa siipikarjateurastamoa tai työskentelee sellaisessa, käy kauppaa siipikarjalla tai siipikarjan rehulla, on siipikarjan ruokinnan konsultti, on ammattimainen siipikarjatilan pitäjä tai työskentelee sellaisessa maatalousyrityksessä, johon hänellä on perhesiteitä tai läheisiä yhteyksiä, jotka voivat vaikuttaa arvioinnin puolueettomuuteen, sanotun kuitenkaan rajoittamatta liitteessä I olevan III luvun 11 ja 12 kohdan soveltamista. 3. Edellä 1 kohdan d alakohdassa tarkoitetun pätevyyskokeen järjestää jäsenvaltion toimivaltainen keskusviranomainen tai tuon jäsenvaltion nimeämä viranomainen. Vain ehdokkaat, jotka todistavat, että he ovat saaneet kolmen kuukauden esikoulutuksen virkaeläinlääkärin alaisuudessa, voivat osallistua tähän testiin. 4. Edellä 3 kohdassa tarkoitettu pätevyyskoe koostuu teoriaosasta ja käytännöllisestä osasta, ja siinä käsitellään seuraavia aiheita: a) teoriaosa: - perustiedot siipikarjan anatomiasta ja fysiologiasta, - perustiedot siipikarjapatologiasta, - perustiedot siipikarjan anatomisesta patologiasta, - perustiedot hygieniasta ja erityisesti teollisuushygieniasta, - siipikarjan teurastuksen, valmistuksen, pakkauksen ja kuljetuksen menetelmät ja menettelyt, - työn suorittamiseen liittyvien lakien, asetusten ja hallinnollisten määräysten tuntemus, b) käytännöllinen osa: - teurassiipikarjan tarkastaminen ja arviointi, - teurastetun siipikarjan tarkastaminen ja arviointi, - eläinlajin määrittäminen eläimen tyypillisten osien tarkastuksen avulla, - teurastetun siipikarjan muuttuneiden osien tunnistaminen ja niiden arviointi, - kokemus tuotantolinjalla tapahtuvasta post mortem -tarkastuksesta." 18 artikla Korvataan liite IV seuraavasti: "LIITE IV MALLI TERVEYSTODISTUS >KAAVION ALKU> Euroopan talousyhteisön jäsenvaltioon lähetettäväksi tarkoitettua tuoretta siipikarjanlihaa varten(1) Lähettäjämaa . N:o(2) Ministeriö . Toimivaltainen viranomainen . Viite(2). I. Lihan tunnistetiedot . :n lihaa (eläinlaji) Palojen laatu . Pakkauksen laatu . Pakkausten määrä . Nettopaino . II. Lihan alkuperä Hyväksytyn teurastamon tai hyväksyttyjen teurastamojen osoite tai osoitteet ja eläinlääkinnällinen(-set) hyväksyntänumero(t)(4) . . Hyväksytyn leikkaamon tai hyväksyttyjen leikkaamojen osoite tai osoitteet ja eläinlääkinnällinen(-set) hyväksyntänumero(t)(4) . . III. Lihan määräpaikka Liha lähetetään . (Lähetyspaikka) . (Määrämaa ja -paikka) seuraavalla kuljetusvälineellä(3) . Lähettäjän nimi ja osoite . . Vastaanottajan nimi ja osoite . IV. Vakuutus terveydestä Minä allekirjoittanut virkaeläinlääkäri todistan, että . a) - edellä esitetyssä siipikarjanlihassa(4), - edellä esitetyssä lihan pakkauksissa(4) on merkki, joka todistaa, että - liha on peräisin hyväksytyissä teurastamoissa teurastetuista eläimistä, - liha on leikattu hyväksytyissä leikkaamoissa(4), b) tämä liha on terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin mukaisesti suoritetun eläinlääkärintarkastuksen jälkeen todettu kelpaavan ihmisravinnoksi, c) tämän lähetyksen kuljetusajoneuvot tai kontit ja lastausolosuhteet täyttävät mainitussa direktiivissä säädetyt hygieniavaatimukset. Tehty . (paikka) ......................... (päiväys) (. ) (Virkaeläinlääkärin allekirjoitus) (1) Tuore siipikarjanliha: seuraavien lajien tuore liha: elävät kanat, kalkkunat, helmikanat, sorsat, ankat ja hanhet, joita ei ole käsitelty niiden säilyvyyden varmistamiseksi; jäähdytetyn ja pakastetun siipikarjanlihan katsotaan kuitenkin olevan tuoretta. (2) Valinnainen. (3) Rautatievaunujen ja kuorma autojen osalta ilmoitetaan rekisterinumero, ilma alusten osalta lennon numero, ja laivojen osalta nimi. (4) Tarpeeton viivataan yli.>KAAVION LOOPU> " 19 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä tammikuuta 1977. 20 artikla Tämä direktiivi on osoitettu kaikille jäsenvaltioille. Tehty Brysselissä 10 päivänä heinäkuuta 1975. Neuvoston puolesta Puheenjohtaja E. COLOMBO (1) EYVL N:o C 127, 18.10.1974, s. 29 (2) EYVL N:o C 116, 30.10.1974, s. 31 (3) EYVL N:o L 55, 8.3.1971, s. 23 (4) EYVL N:o L 202, 24.7.1974, s. 1